Ο **Γιάκομπ Λάυσσενς** (φλαμανδικά: **Jacob Leyssens** (εναλλακτικές γραφές ονόματος: **Jacob Lyssens**, **Nicolaas Leyssens** and **N. Lyssens** προσωνύμιο **Notenkraker**) (1661, Αμβέρσα - 1710, Αμβέρσα) ήταν Φλαμανδός ζωγράφος και διακοσμητής της τεχνοτροπίας του μπαρόκ.

Βιογραφία
---------

Ήταν μαθητής του Πέτερ Άικενς το 1674. Ταξίδεψε στη Ρώμη σε μικρή ηλικία και αναφέρεται εκεί το 1680. Έγινε μέλος στους *Bentvueghels*, ένα σύνδεσμο κυρίως Ολλανδών και Φλαμανδών ζωγράφων που δραστηριοποιούνταν στη Ρώμη και, όπως συνηθιζόταν στον σύνδεσμο, έλαβε το προσωνύμιο *Notenkraker* (= καρυοθραύστης). Ήταν, πιθανόν, ένα από τα νεότερα μέλη που έγιναν ποτέ δεκτά στον σύνδεσμο.

Η δυσχερής οικονομική κατάσταση του πατέρα του τον ανάγκασε να επιστρέψει στην Αμβέρσα. Έγινε δεκτός ως *wijnmeester* στη Συντεχνία του Αγίου Λουκά της Αμβέρσας το 1698. Καθώς ο τίτλος αυτός αποδιδόταν μόνο στους γιους των μελών της Συντεχνίας, φαίνεται ότι τότε ήταν μέλος της Συντεχνίας και ο πατέρας του. Δραστηριοποιήθηκε ως ζωγράφος στην Αμβέρσα κατά την περίοδο 1698–1710.

Έργο
----

Διακόσμησε πολλές αίθουσες και οροφές σε κατοικίες επιφανών και σε κτίσματα στην Αμβέρσα και συνεργάστηκε με άλλους καλλιτέχνες, όπως οι Γιαν Μπάπτιστ Μπόσχερτ και Γκάσπαρ Πέιτερ Φερμπρούγκεν ο νεότερος, οι οποίοι ζωγράφισαν τα άνθη και τα άλλα βοηθητικά στοιχεία.

Ήταν ειδήμονας στην απεικόνιση νεκρών φύσεων με φρούτα. Ο πρώιμος Ολλανδός βιογράφος Γιάκομπ Κάμπο Βάιερμαν αναφέρει τον Γιάκομπ Λάυσσενς ως ζωγράφο ιστορικών θεμάτων, που σημαίνει ότι ασχολήθηκε και με αυτό το είδος ζωγραφικής. Πίνακας με θρησκευτικό περιεχόμενο που τιτλοφορείται *Ο Άγιος Ιωσήφ με τον Ιησού ως παιδί* αναφέρεται στην απογραφή που έγινε με τον θάνατο του Γ. Γ. Μορέτους (J.J. Moretus) και μεταβιβάστηκε στην πόλη της Αμβέρσας όταν ο εκδοτικός οίκος Πλαντέν - Μορέτους πωλήθηκε στην πόλη. Ορισμένα έργα του έχουν διασωθεί και υπάρχουν σε μουσεία όπως το Μουσείο Ερμιτάζ στην Αγία Πετρούπολη.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2  (Ολλανδικά) *RKDartists*. rkd.nl/explore/artists/49863. Ανακτήθηκε στις 23  Αυγούστου 2017.
2. 1 2  «Jacob Leyssens». *Biografisch Portaal*. 55203856.
3. 1 2  «Le Dictionnaire des peintres belges du XIVe siècle à nos jours» (Γαλλικά) La Renaissance du livre. 1995. 3438. Ανακτήθηκε στις 9  Οκτωβρίου 2017. ISBN-13 978-2-8041-2012-2.
4. ↑  rkd.nl/explore/artists/49863. Ανακτήθηκε στις 15  Οκτωβρίου 2016.
5. 1 2 3  Biographical details στο Ολλανδικό Ίδρυμα Ιστορίας της Τέχνης (Ολλανδικά)
6. ↑  Bentvueghels in Rome (1620-1720) (Ολλανδικά)
7. 1 2  Biografische gegevens Αρχειοθετήθηκε 2013-12-03 στο Wayback Machine. op Hadrianus
8. 1 2  Biografische gegevens in Van der Aa e.a. Biographisch Woordenboek der Nederlanden (Ολλανδικά)
9. ↑  Jacob Leyssens in: Jacob Campo Weyerman, *De levensbeschryvingen van Nederlandsche konstschilders en konstschilderessen* (1729–1769) (Ολλανδικά)
10. ↑  Leon Voet, The Golden Compasses. The History of the House of Plantin-Moretus, Vangendt & Co, Amsterdam / Routledge & Kegan Paul, London / Abner Schram, New York 1969–1972

Εξωτερικοί σύνδεσμοι
--------------------

* Πολυμέσα σχετικά με το θέμα  Jacob Leyssens στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96107675
* BPN: 55203856
* ULAN: 500062688
* RKD: 49863

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |